Vizita e parë zyrtare e Kryeministrit të Mbretërisë së Bashkuar në Shqipëri

Vizita e parë zyrtare e Kryeministrit të Mbretërisë së Bashkuar, Keir Starmer, në Shqipëri https://ata.gov.al/2025/05/15/kryeministri-britanik-ne-viziten-e-pare-zyrtare-ne-shqiperi-rama-ndan-fotot/ u zhvillua më 15 maj 2025 në Tiranë https://nacionale.com/politike/historike-kryeministri-britanik-arrin-ne-tirane-pritet-me-nderime-te-larta/. Kjo ishte vizita e parë zyrtare ndonjëherë e një kryeministri britanik në Republikën e Shqipërisë dhe përbën një moment historik në marrëdhëniet dypalëshe mes dy vendeve.

Konteksti

Vizita ndodhi në prag të Samitit të Komunitetit Politik Evropian, ku Shqipëria ishte vend mikpritës. Ajo u pa si një sinjal i qartë i forcimit të lidhjeve diplomatike dhe strategjike https://shqiptarja.com/lajm/starmer-vjen-sot-ne-tirane-vizita-e-pare-e-nje-kryeministri-britanik-ne-shqiperi/ ndërmjet Shqipërisë dhe Mbretërisë së Bashkuar, në një kohë kur Shqipëria po luan një rol gjithnjë e më të rëndësishëm në çështjet evropiane dhe rajonale.

Takimet zyrtare

Gjatë vizitës në Tiranë, Kryeministri britanik Keir Starmer dhe delegacioni i tij u pritën në një takim zyrtar nga Presidenti i Republikës së Shqipërisë https://www.panorama.com.al/kryeministri-britanik-per-here-te-pare-ne-shqiperi-mberrin-ne-presidence-keir-starmer-takim-me-kreun-e-shtetit-bajram-begaj/, Sh.T.Z. Bajram Begaj, në Institucionin e Presidencës. Më pas, ai zhvilloi një takim dypalësh me Kryeministrin shqiptar Edi Rama në ambientet e Kryeministrisë.

Temat e diskutimit

Bisedimet u përqendruan në disa çështje me interes të përbashkët, përfshirë:

 Migracionin dhe menaxhimin e flukseve të azilkërkuesve,

 Bashkëpunimin në fushën e sigurisë dhe luftën kundër krimit të organizuar,

 Zhvillimin ekonomik, si dhe forcimin e marrëdhënieve tregtare dhe arsimore.

Çështja e migracionit

Një temë qendrore në agjendën e diskutimeve ishte politika e kthimit të azilkërkuesve. Kryeministri Starmer shprehu interesin për të eksploruar mundësinë e ngritjes së qendrave të kthimit për migrantët e refuzuar në vende të treta. Megjithatë, Kryeministri Rama refuzoi idenë që Shqipëria të përfshihej në një nismë të tillë, duke theksuar se marrëveshja e Shqipërisë me Italinë është një rast i veçantë dhe nuk përbën model të përgjithshëm.

Reagime dhe vlerësime

Vizita u cilësua si historike https://telegrafi.com/fotografi-nga-vizita-e-kryeministrit-britanik-starmer-ne-tirane/ nga autoritetet shqiptare dhe ndërkombëtare. Kryeministri Rama e vlerësoihttps://javanews.al/vizita-e-kryeministrit-britanik-ne-tirane-ja-marreveshjet-qe-firmosen-rama-e-starmer/  atë si një shenjë të qartë të konsolidimit të aleancave të Shqipërisë dhe rritjes së peshës së saj në politikën evropiane. Mediat britanike dhe ato ndërkombëtare pasqyruan vizitën si një moment të rëndësishëm në marrëdhëniet diplomatike Londër–Tiranë.

Burimet

Kategoria:Shqipëri
Kategoria:Diplomaci